b'\n_START_ARTICLE_\nHrabroslav Ra\xc5\xbeem\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini zidarja Mihaela in gospodinje Katarine Ra\xc5\xbeem rojene Grgi\xc4\x8d. Ljudsko \xc5\xa1olo je obiskoval v rojstnem kraju, potem pa od\xc5\xa1el v Barkovlje in se izu\xc4\x8dil za kroja\xc4\x8da, vendar sta ga bolj zanimala petje in glasba. Prvi pouk v glasbi je dobil na pri u\xc4\x8ditelju Martelancu na Katinari pri Trstu, izpopolnjeval pa se je pri u\xc4\x8ditelju Urban\xc4\x8di\xc4\x8du v Bazovici._NEWLINE_Najprej je bil organist v Lokvi, potem v Barkovljah, od 1896-1905 pa v Bazovici; isto\xc4\x8dasno je vodil pevske zbore v Padri\xc4\x8dah (sedaj ital. Padriciano), Bor\xc5\xa1tu (San Antonio in Bosco) in v Trstu pri Sv. Jakobu (San Giusto) ter Rojanu (Roiano). V Barkovljah je bil prvi zborovodja leta 1889 ustanovljenega pevskega dru\xc5\xa1tva Adrija, ki je imel najprej mo\xc5\xa1ki, potem pa me\xc5\xa1ani zbor. Uglasbil in harmoniziral je ve\xc4\x8d pesmi za zbore. Njegove pesmi so pravzaprav narodno blago. Ra\xc5\xbeem ni bil iz\xc5\xa1olan glasbenik in skladatelj, marve\xc4\x8d je imel samo samonikel glasbeni talent. Na prehodu v 20. stoletje je bil eden vodilnih zborovodij na tr\xc5\xbea\xc5\xa1kem, ki je mo\xc4\x8dno povzdignil cerkveno in dru\xc5\xa1tveno petje.'